Egpaar dood in huis gevindArgieffoto Die polisie in Limpopo ondersoek die dood van ŉ egpaar wat Sondagmiddag dood in hul huis in Mhingaville naby Malamulele in Limpopo gevind is. Lt.kol. Moatshe Ngoepe, woordvoerder van die polisie, het gesê lede van die gemeenskap het onraad gemerk nadat hulle die egpaar drie dae gelede gesien het. Die polisie is ontbied en die egpaar se liggame is in hul huis aangetref. “Gezani Donald Mahori (32) is gevind waar hy in die huis hang en sy vrou, Fortunate Shopola (25), is dood in die badkamer aangetref, met veelvuldige wonde aan haar liggaam,” het Ngoepe gesê. Dit is nie duidelik wanneer die egpaar dood is nie. “Die motief vir en omstandighede rakende die voorval is nog nie duidelik nie, maar huishoudelike geweld kan nie uitgesluit word nie,” het Ngoepe gesê.